Seitsme mäe vallutamine jätkub.
Religiooni mägi, perekonna mägi, koolituse mägi.
Loovuse mägi, meelelahutustööstus, poliitika -
"Renessanssi" saate punane joon. Oleme loovuse juures.
Meele uuenemine
Läbimurre
Uussünd
Muutus
Kultuurimuutus
Arusaamine
Loovus
RENESSANSS
Kui peaks nimetama Soome ühiskonna mõjutamiskohti,
kõige mõjuvõimsamaid alasid ja sektoreid,
siis võiks nimetada religiooni mõjuala, poliitilise mõju ala,
äritegevuse mõjuala, meedia mõjuala,
meelelahutuse mõjuala.
Kui me tahaksime neid alasid kirjeldada,
millest ma kõiki isegi ei nimetanud,
siis me saaksime teha neist kui mäed ja nimetada neid mägepidi.
Et need mäed tuleksid meile lähemale,
peaksime me kristlastena vallutama need mäed
ja jõudma nende mõjutusalale,
kust sellel maal inimesi mõjutatakse.
Peaksime nägema, et nendeks mõjutusaladeks
on Arkaadia mägi,
YLE-TV, Sanomat-kontsern,
ülikoolid, luteri kirik, teoloogiline ala.
Me näeme mõjutuse kohti - teatrikõrgkool, MTV3,
need on mõjutusalad, kus luuakse Soome argipäev.
Seal mõjutatakse seda, kuidas inimesed mõtlevad,
mida nad söövad,
kui palju maksab bussipilet.
Me räägime "Renessanssi" saate punasest joonest.
Usklikena mõjutamisest kõikidel ühiskonnaaladel.
Jumalariik peab tulema esile meie, usklike elus,
nii nagu taevas, Isa juures.
Nii nagu Isa süda ja tahe on inimese suhtes.
Samamoodi tulgu see esile kristlaste elus siin maa peal.
Oleme usklikena olnud liiga kaua religiooni mäel.
Religioon Soomes on kokkuvõetult luteri kirik
ja selle võim riigikirikuna.
Luteri kiriku mõju kogu rahvale on nii paratamatu,
et iga soomlane teab, et ta elab luterlikul maal.
Suurem osa ka kuulub luteri kirikusse,
kuigi sellest eraldumine käib praegu üsnagi suures tempos.
Siiski on tähtis, et sealt religiooni mäelt mõjutatakse.
Et usklikud, uuestisündinud, kes mõtlevad Jumalariigi kombel,
mõjutavad seda, mis seal vaimsetes ringkondades sünnib.
"Renessanssi" saate eesmärk on, et me leiaksime need kanalid,
mille kaudu väljuda usumäelt poliitika mäele,
meelelahutusmaailma mäele jne.
Täna räägime meelelahutusmaailmast.
Räägime sellest, kas kristlane -
näiteks muusik, muusika kirjutaja või laulja -
kas ta võib teha muud muusikat peale vaimuliku?
Kas teha ainult ülistusmuusikat?
Kas usklikul on võimalik teha tööd meelelahutuses?
Kas ta saab viia sinna Jumalariigi vaimsust ja väärtust?
See on selle vestluse väike algus.
Siin on mu võrratu naine Carita klaveri taga
ja ma tahaksin, et räägiksid sellest midagi otse vaatajatele.
Kuidas sa koged, milline on meie paik usklikena ses maailmas?
Mis on meie kui usklike võimalus, mille religioon on võinud sulgeda?
Mis puutub loovusse ja kunsti,
siis olen seda ise kogenud,
kuna olen väiksest peale olnud loov isiksus.
Olen kirjutanud muusikat, laule, olen tantsinud ja kirjutanud.
Ehk nii mitmedki on lapsest saadik olnud väga loovad.
Kas oled maalinud või julgenud teha muid pööraseid asju.
Kui aga saad vanemaks ja koged negatiivset tähelepanu,
siis hakkad endasse tõmbuma.
Sul hakkab häbi ja sa võrdled ennast teistega.
"Nüüd ma ei oskagi kirjutada. Ma ei oskagi maalida."
"Ma ei oska tantsida."
"Mida ma üldse lapsena ette kujutasin?"
See oli lapselik rõõm: "Ma oskan seda teha!"
kuigi ise tegelikult ei osanudki.
Ma usun, et Jumal tahab avada meile loovust.
Usun, et teisel pool ekraani on neid, kelle sees on suured aarded.
Nendega saab minna vallutama loovuse maailma.
See lihtsalt ootab sinu sees, et saada välja tulla.
See loovus, mille Jumal on sinu sisse pannud.
Mõned usuasjad on meid ehk kui vaka alla pannud.
Mõte, et pead tegema just teatud laadi muusikat.
Et pead muusikuna tegema just Hillsongi laadi muusikat,
sest muidu sa ei kõlba kuskile.
See ei tähenda seda.
Nii palju, kui on inimesi, nii palju on ka viise, kuidas luua
ja tuua esile seda, mis on südames.
Üks hea soovitus, mille ise olen saanud,
on see, et loovust ei saa võrrelda.
Kuna selles maailmas, kus toimub palju erinevaid võistlusi,
kipume me kergesti mõtlema, et see on hea ja see on mage.
Siis me hakkamegi võrdlema seda, mis on meie sees.
Aga võrdlemine ei sobi loovusega, kuna see on meie südame keel.
Mida enam vabamaks me muutume -
me süda on täis seda, mida Jumal on loonud meid tegema,
siis seda vabamalt suudame ka luua.
Ma tahan julgustada sind - maali see pilt, kirjuta see raamat,
mine ja hakka tegema seda, mis on su südames.
See on tore, kui lood kristliku CD või kirjutad vaimuliku raamatu.
Aga sa võid ka mõelda sellest kaugemale.
Kui sul on sõnum enesehinnangust, või maalid, mis annavad lootust,
siis tee seda, kuna see on maailmale ilus sõnum.
See on lootuse ja armastuse sõnum.
Isegi, kui seal pole väga otse midagi vaimset öeldud.
Ma võin nüüd laulda ühe laulu.
Kunstis ja loovuses võid olla üsna haavatav,
kuna pead endast esile tooma selle, mis on su südames.
Kuid julge olla haavatav, julge panna ennast mängu,
kuna see võib tuua rõõmu.
See võib tervendada kedagi.
See võib tuua kaasa imesid, kui annad selle Jumalale üle.
Jumal võib teha sellest midagi väga kaunist.
See võib väga palju mõju avaldada.
Hei, häbi, oled murdnud mu südame
Hei, valu, ma ei lähe enam sinuga koos magama
Hei, üksindus, ma ei igatse sind
Hei, kartus, minu elus on midagi suuremat
Hei, häbi, oled murdnud mu südame
Hei, valu, ma ei lähe enam koos sinuga magama
Hei, üksindus, ma ei igatse sind
Hei, kartus, minu elus on midagi suuremat
Midagi suuremat
Kulgen vabalt, tunnen vabalt, jälle vaba, et armastada
Vaba seiklusteks, vaba unistusteks, olen valmis uueks eluks
Kulgen vabalt, tunnen vabalt, jälle vaba, et armastada
Vaba seiklusteks, vaba unistusteks, olen valmis uueks eluks
Hei, häbi, oled murdnud mu südame
Hei, valu, ma ei lähe enam koos sinuga magama
Hei, üksindus, ma ei igatse sind
Hei, kartus, minu elus on midagi suuremat
Selle peale võib plaksutada.
Aitäh, Carita.
See tungis sügavale mu fantaasiamaailma.
"Hei, häbi, oled murdnud mu südame."
Ma kardan, et meil Soomes on palju kristlasi,
kes on murtud seetõttu, et neil on häbi.
"Ma ei julge, ma ei kõlba millekski."
Jumal on Looja - Ta lõi Aadama ja Eeva.
Aadama esimeseks tööks oli panna loomadele nimed.
Elevant, skunk, jõehobu.
Kui Aadam oleks mõelnud: "Ma ei julge panna nimeks skunk",
või mida iganes ta välja mõtles.
Ta nautis seda, et saab koos Jumalaga luua midagi.
Kasvõi ainult nimesid loomadele.
Jumal ei loonud mustvalget, vaid värvilist maailma.
Maailma, mis on täis rütme.
Kogu loodu on täis värve, rütme, vaheldust ja valgust.
Seal on ka varjusid.
Kuid kõik saab suurepäraselt üheks.
Loodus on täis huumorit.
On olemas täiesti naljakaid loomi ja naljakaid elustiile.
Ma igatsen tänapäeva kogudustes rõõmu, naeru ja nalja järele;
vabaduse, värvide ja rütmide järele.
Mis siit nüüd puudu on?
Meik ei ole patt. Loovus ei ole patt.
Me ei pea häbenema seda, et Jumal on teinud meid loovaks,
kuna me oleme Jumala kuju ja meis on Jumala DNA.
Me kordame Jumala tegusid siin maailmas.
Kui Jumal on nähtav loodus - selles, mida Ta on teinud,
siis see räägib sellest, et meie Jumal on väga loov,
väga mitmetahuline, eriti leidlik ja üldse mitte igav.
Kui meid on loodud Tema sarnaseks, Tema kuju järgi,
siis me oleme loovad inimesed.
Me oleme Looja loodud loovad inimesed.
Teisalt on loovus õnneliku elu alus.
Kui meis olev loovus ei saa välja tulla,
siis meie sisemuses juhtub midagi, mis ei tundu olevat hea.
Me jääme häbisse kinni.
Kui tahame tuua maailma midagi kaunist,
siis miski püüab seda hävitada, panna seda peitu.
Varas on tulnud varastama, tapma ja hävitama,
kuid Jeesus on tulnud andma elu ja seda ülirohkesti.
Psalmides näiteks räägitakse: lõhnavast õlist, ülevoolavast õlist,
rõõmuõlist, värskest õlist.
Kõik räägib headusest ja ilust.
Püha Vaim on loova rõõmu ja lõhnava elu andja me elus.
Küsimus, millest me räägime, on:
kas usklik saab rakendada oma loovust
ka kogudusest väljaspool?
Kui usklik on loov kunstis, siis kas ta peaks maalima Jeesust?
Kui usklik oskab grafitit, näiteks nagu mina,
siis kas ma peaks kirjutama seinale: "Jeesus on Issand"?
Kui usklik oskab laulda, siis kas ta peab laulma,
et Jeesus on Issand, Teda me teenime?
Saad sa aru sellest mõttest?
Aga mis siis, kui usklik teeb linnas installatsiooni
ja maalib oma loovuse kaudu
kauni värvilise pildi oma hinge maailmast,
pannes selle 10-korruselise maja külge
keset Helsingi kesklinna.
Seal see rõõmustab tuhandeid inimesi.
Sadu tuhandeid inimesi.
Lõõtspill ei ole enam patt.
Sinu jutu järgi võib nüüd mängida nn ilmalikku muusikat.
Mis vahe on ilmaliku ja vaimuliku vahel?
See on vette tõmmatud piir.
Mõelgem Jumalariigile, mis ei ole sõnades, vaid väes.
See on tähtis küsimus -
kas on ikka nii,
et usklikel on küll õiged sõnad, aga meil puudub vägi?
Kas meie vaimulikkus on üldse nii täis Jumala elu,
et seda võiks kutsuda või sildistada Jeesuse nimega?
See on hea küsimus.
Me ütleme, et sõnad peavad olema õiged.
Kui teed muusikat, siis see peab olema vaimulik.
Mõne vaataja meelest on see hullumeelsus.
Ja võib-olla me võtsimegi selle mõtte
oma kogemusest siin kristlikus maailmas.
See saade saab nüüd otsa.
See jätab sulle küsimusi.
See jätab sind mõtlema selle üle, mida me püüdsime edastada.
Saate eesmärk ei ole vastata igale küsimusele,
vaid lihtsalt tekitada mõtteid ja panna mõtlema kultuurimuutusest.
Olgu lõpetuseks veel öeldud,
et kui soovite toetada TV7 tööd, võite helistada 900 1777 (7 eur)
Oleme tänulikud, et olete meid vaadanud.
Kõike head teile ning olge ikka meiega.
Tõlge: Külli Kuusk